POGOJI ZA PRISTOP K ŠTUDIJU IN TUTORSTVO:

Pozdravljen.

Najprej naj se zahvalim za izkazano željo oziroma voljo do študijskega programa, ki ga ponujamo v okviru projekta Sindikata športnikov Slovenije in Sindikata profesionalnih igralcev nogometa Slovenije.

Jaz (Marko Levovnik) vodim ta projekt in imam vlogo tutorja študentom, ki so vključeni v izobraževalni program športnega menedžmenta na UCN Denmark. Prav tako sem predavatelj na Pedagoški fakulteti, Univerza v Mariboru, smer Športno treniranje in imam vse kompetence ter znanja, da vas lahko usmerjam ali vam pomagam pri študijskih obveznostih.

Študij na daljavo, za katerega ste se odločili je enkratna priložnost za športnike, da ob aktivnem športnem udejstvovanju, nemoteno opravljajo študijske obveznosti, kjerkoli se nahajajo. Vse kar boste potrebovali je internetna povezava, (prenosni) računalnik in slušalke z mikrofonom, za komunikacijo s predavatelji.

Program na katerega se boste vpisali je "športni menedžment" in je vsebinsko sestavljen izjemno kvalitetno. Študij sloni predvsem na praktičnih in v poslovnem življenju uporabnih informacijah, ki vam bodo v veliko pomoč pri delu, ki ga boste opravljali po končani športni karieri. Prav tako je v študijski proces vljučenih 6 mesecev praktičnega dela (prakse), kjer pridobivate izredno pomembna in potrebna znanje in navezujete stike s potencialnimi delodajalci.

Študijski program traja 7 semestrov (3 leta in pol) in je prilagojen bolonjskim programom. Ko smo dve leti nazaj začeli s projektom, smo s strani Ministrstva za izobraževanje, znanost, kulturo in šport dobili potrdilo, da je program na univerzi UCN Denmark veljaven (mednarodno priznan). Ko uspešno zaključite dodiplomski študij (BA), si pridobite stopnjo izobrazbe 6/2 - enako kot bi zaključili dodiplomski študij na  fakulteti v Sloveniji. Od skupaj 7 semestrov, v dveh opravljate tudi prakso.

V Sloveniji, vsaj po kvaliteti predmetnih vsebin, ni primerljivega programa, čeprav že nekaj let obstaja program podiplomskega študija športnega menedžmenta  na EF (+FŠ).
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naj osvežim nekaj pomembnih informacij:

1. POGOJI ZA PRISTOP K ŠTUDIJU:

- končana splošna ali poklicna matura (predloži/pošlje se pri sodnem tolmaču prevedeno in overjeno spričevalo)
- opravljanje testa iz angleškega jezika, preko spletne aplikacije (zahteva se znanje osnovne (mednarodne) angleščine)

- članstvo v SŠS oziroma SPINS (članarina za tekmovalno sezono znaša 100€ - profesionalni športniki; 50 € - amaterski športniki)

2. POMEMBNI DATUMI:

- med 15.3. in 1.7. poteka vpisni postopek, v okviru katerega izpolnete vse obveznosti (ODDATE SPRIČEVALA IN OPRAVITE TEST ANGLEŠKEGA JEZIKA)
- 1. 9. 2013 - začetek študijskega leta

3. STROŠKI ŠTUDIJA

- študij na Danskem je za državljane EU brezplačen !!!
- enkratni strošek 300 €, ki ga plačate svetovnemu združenju nogometnih sindikatov FIFPro (avtorju projekta) in služi kot "varovalka resnosti" pri pristopu k študiju na UCN Denmark - znesek plačate pred prijavo na program !!!

- če povzamem je ENKRATNI strošek študija 300 € + letna člnanarina SPINS/SŠS  (samo za info, za študente izven EU, ta isti program stane 4700 € na študijsko leto)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V priponki vam prav tako pošiljam nekaj uporabnih dokumentov oziroma povezav na spletne strani, kjer si lahko bolj podrobno ogledate vsebine programa.

Naj omenim še to, da si že nekaj let želimo takšen študijski program razviti tudi v Sloveniji. S tem namenom, bomo v naslednjih dneh poskušali preko medijev pozvati državne institucije, da se malce bolj zavzamejo za športnike in skrb za njihovo izobrazbeno strukturo. V naslednjih mesecih se bomo vsekakor obrnili tudi na vas, z željo, da naredimo neke vrste kampanjo, ki bo spodbujala mlade športnike, k vključevanju v srednješolske in visokošolske  izobraževalne programe.

Če boš želel  dobiti še kakšno informacijo me brez oklevanja pokliči oziroma mi pošlji e-sporočilo (podatki so spodaj).

S prijaznimi pozdravi,

Marko Levovnik

marko.levovnik@sportnik.si
M: 041/362-269